Nordamerikanischer Nummerierungsplan

As **North American Numbering Plan** (**NANP;** dütsch: **dr nordamerikaanisch Nummerierigsblaan**) bezäichnet mä e Süsteem vo dreistellige Vorwaale bzw. zäästellige Delifonnummere, wo vor allem in de USA, Kanada und vile kariibische Staate verwändet wird. Alli NANP-Staate häi die gliichi, gmäinsaami internazionaali Vorwaal +1. D Nummerierigsblaan wird vo dr *North American Numbering Plan Administration* (NANPA) verwaltet. E Nummerierigsblaan spezifiziert s Formaat und d Strukduur vo Nummere, zum, zum Bispil, Telekommunikazioonsgebüüre, wo vo dr Distanz abhängig si, chönne berächne.
__NOTOC__
## Dr Ufbau und d Strukduur
Dr Nummerierigsblaan entspricht dr Empfäälig E.164 vo dr *International Telecommunication Union* (ITU) und eso em internazionaale Standard für Nummerierigsblään. Zu den 20&nbsp;Gebiet vom ITU-Länderkood mit dr Nummere&nbsp;1 für iir öffentligs Delifonnetzwärk ghööre näbe de Territoorie vo de Veräinigte Staate, Kanada, Bermuda au e Hufe kariibischi Nazioone. D Richtlinie E.164 schribt die Strukduur vor: D Folg vo de Ziffere isch uf maximaal 15&nbsp;Ziffere beschränkt.

NANP-Zaale bestöön us zää Ziffere im Format NXX-NXX-XXXX, wo „N“ irgend e Ziffere vo&nbsp;2 bis&nbsp;9 cha si und „X“ alli Ziffere vo&nbsp;0 bis&nbsp;9. Die erste drei Ziffere wärde as Nummerierigsblaanberiich (NPA), Ortskennzaal oder Vorwaal bezäichnet. Im zwäite dreistellige Block vo Ziffere isch dr Kood
vom *Central office* as Prefix, won e Suffix us vier Ziffere draa aaghängt wird.

Nordamerikaanischi Vorwaale *(Numbering Plan Area [NPA], area code)* si immer gliich lang und bestöön us drei Ziffere. Groossi Stedt häi ursprünglig niidrigeri Ziffere überchoo, was d Vorwaale bi dr Impulswaal verckürzt het. Hützudags häi gröösseri Ort meereri Vorwaale, zum Däil au meereri für s gliiche Gebiet *(overlays)*. Dorum cha mä anhand vo de erste Ziffere die geografischi Laag nid abschetze. Au cha mä im nordamerikaanische Nummereblaan nid underschäide zwüsche Festnetznummere und Mobilnummere, wil d Mobilfunknummere under de üüblige Vorwaale iisortiert wärde.

D Delifonnummere vo de Abonnänte het immer die gliichi Lengi vo siibe Ziffere und bestoot us eme Prefix vo drei Ziffere, wo d Vermiddligsstell aagit, und vier witere Ziffer.

Am Aafang het mä d Vorwaale und d Abonnäntenummere anhand vo dr zwäite Ziffere äidütig chönne underschäida: d Vorwaale häi doo e *0* oder *1* überchoo. Hützudags git s aber lokaali Abonnäntenummere mit *0* oder *1* (sit em Ändi vo de 1980er Joor) und au Vorwaale mit de Ziffere *2* bis *8* (sit 1995) am zwäite Blatz. Zum sä underschäide muess mä dorum anderi Methoode verwände.

## S Brefix 555
S Brefix 555 bedütet ass die Delifonnummere fiktiiv isch. Das isch iigfüert worde, wil d Amerikaaner z dumm si, zum zwüsche wirklige Persoone und fiktiive z underschäide. So häi zum Bispil 1981, wo s Lied 867-5309 (Jenny) vom Tommy Tutone bobuläär gsi isch, e Hufe Lüt em Abonnänt mit dere Delifonnummere delifoniert und gfrogt, öb si mit dr Jenny chönnte reede.

## Kwelle
Dr Ardikel «Nordamerikanischer Nummerierungsplan» uf dr dütsche Wikipedia

## Weblingg
* ''North American Numbering Plan Administration'' uf nationalnanpa.com
* ''Vorwahlübersicht'' uf nationalnanpa.com
* ''NPA Reports'' – Liste vo de Vorwaale innerhalb vom NANP uf nationalnanpa.com
* ''North American Numbering Council'' uf fcc.gov
* historische Entwicklung der Ländervorwahlen uf wtng.info

## Fuessnoote